cyanic-selkie/wikianc huggingface dataset:
د حضرت عمر (رض) ستر سلا کار
( امام انس بن مالک؛موطاء : د الاشربه کتاب :١٨٦ مخ ) په خپل سند له حضرت ثور بن زيد ديلمي روايتوي،چې حضرت عمر بن خطاب د خلکو د شراب څښکلو په اړه مشوره وکړه،چې حضرت علي بن ابيطالب ورته وويل : فتوا مې داده،چې بايد اتيا کوړې ووهل شې؛ځکه چې شراب وڅښي؛نو مست شي؛نو چې مست شي؛نو چټيات وايي او چې چټيات يې وويل؛نو تورونه لګوي. حضرت عمر ورسره ومنله او تر هغه وروسته به يې شرابخواران اتيا کوړې وهل.
دا روايت (شافعي؛مسند : د الاشربه کتاب :١٦٦ مخ ) ، (حاکم؛مستدرک:څلورم ټوک،٣٧٥ مخ ) ، ( سيوطي؛درالمنثور: د مايده د سورت د انما الخمر و الميسر ترآيت لاندې ) او د وينا له مخې یې ابو الشيخ،ابن مردويه، حاکم،دارقطني د خپل سنن د حدود د کتاب په ٣٤٦ مخ کې او متقي د کنزالعمل د درېم ټوک په ١٠١ مخ کې راوړى دى.
( مستدرک الصحيحين : څلورم ټوک،٣٧٥ مخ ) په خپل سند له وبره کلبي روايتوي،چې وايي : حضرت خالد بن وليد د خپل ماموريت له ځايه حضرت عمر ته راولېږلم او مدينې ته،چې راغلم؛نو حضرت عمر په جومات کې  له عثمان بن عفان،علي، عبدالرحمان بن عوف،طلحة او زبېر (رضى الله عنهم) سره و. ورته مې وويل : خالد بن وليد درباندې تر سلام وروسته وايي : خلکو شرابو ته مخه کړې او له هېڅ هم نه وېرېږي. حضرت عمر وويل : دا د رسول اکرم اصحاب دي؛نو له دوى وپوښته، چې څه وايي ؟ حضرت علي وويل : د شرابخور حد اتيا کوړې دى. خپل ملګري ته دې ووايه،چې شرابخور په اتيا کوړو ووهي.
دا روايت طحاوي هم د شرح الاثار د دويم ټوک په ٨٨ مخ کې له دوو لارو راوړى او مخکې يې ويلي :حضرت  ابوبکر ژوندى و؛نو د شرابخور حد يې څلوېښت کوړې و او حضرت عمر هم تر هغه ورځې څلوېښت کوړې واهه.
او همداراز دارقطني هم د سنن د حدود د کتاب په ٣٤٦ مخ کې، بخاري د پينځلسم ټوک په ٧٣ مخ کې راوړى او طبراني،طحاوي، بيهقي ته يې د حضرت اسامه بن زيد له لارې نسبت ورکړى او په ٧٤ مخ کې يې عبدالرزاق له معمر بن ايوب له عکرمة ته نسبت ورکړى دى.
( مستدرک الصحيحين : لومړى ټوک،٤٠٠ مخ ) او د لومړي ټوک په ٤٥٧ مخ کې حضرت علي ته د حضرت عمر د مراجعاتو دوه کيسې راوړي،چې د دويمې لنډيز داسې دى : حضرت ابوسعيد خدري وايي : يو کال له حضرت عمر سره حج ته تللى وم،طواف يې،چې کاوه؛نود حجر الاسود مخ ته ودرېد او و يې ويل :خبر يم چې ته هېڅ ګټه او تاوان نه لرې او که رسول اکرم نه وې ښکل کړى؛نو ما به هم نه وې ښکل کړى. حضرت علي هم هلته و،چې و يې ويل : عمره داسې هم نه ده،چې ګومان کوې،دا تيږه له نورو تيږو سره توپير لري او دا تيږه ګټه او تاوان لري؛ځکه ما د خداى له استازي واورېدل،چې ويې ويل : د قيامت پر ورځ به دا تيږه راوړي او پرېکنده به د هغوى پر ګټه شهادت ورکړي،چې موحد وي او دا تيږه يې استلام کړې وي. حضرت عمر وويل : پناه غواړم له خدايه،چې په داسې خلکو کې  ژوند وکړم،چې ابالحسن پکې نه وي.
دا روايت ( کنزالعمال :درېم ټوک،٣٥ مخ ) هم نقل کړى او د هندي د کتاب فضايل مکه  او مطولات په کتاب کې يې ابوالحسن قطان ته نسبت ورکړى ، حاکم هم په مستدرک، عبدالرزاق په جامع،سيوطي د انعام د سورت د (وَإِذْ أَخَذَ رَبُّكَ مِن بَنِي آدَمَ مِن ظُهُورِهِمْ ذُرِّيَّتَهُمْ ) تر آيت لاندې نقل کړى او بيهقي ته يې په شعب الايمان کې نسبت ورکړى، فخر رازي د (وَالتِّينِ وَالزَّيْتُونِ. وَطُورِ سِينِينَ وَهَذَا الْبَلَدِ الْأَمِينِ) تر آيتونو لاندې نقل کړى،چې په وروستي  کې يې راغلي،چې حضرت عمر وويل:ابالحسنه ژوندى دې نه يم په هغه قوم کې،چې ته پکې نه يې.
( مستدرک الصحيحين : درېم ټوک،١٤ مخ ) په خپل سندله حضرت سعيد بن مسيب روايتوي،چې وايي : حضرت عمر خلک راټول کړل، چې د تارخ د مبداء (پیل) په اړه  ورسره سلا مشوره وکړي. حضرت علي وويل : له مکې څخه مدينې ته د رسول اکرم هجرت د تاريخ مبداء کړئ؛ځکه دا هغه ورځ ده،چې رسول اکرم د شرک سيمه پرېښووه. حضرت عمر يې پرنظر عمل وکړ.
دا روايت ( ابن جرير؛تاريخ :دويم ټوک،١١٢ مخ ) ، ( متقي؛کنزالعمال :پينځم ټوک،٢٤٤ مخ ) کې هم راوړى او متقي وايي : حضرت عمر د خلافت له دوه نيم کالو تېرېدو وروسته تاريخ رادبره کړ.
( سننن بيهقي؛اووم ټوک،٤٤٢ مخ له شعبي له حضرت عمر) ، ( رياض النضره : دويم ټوک،١٩٦ مخ له مسروق له حضرت عمر) ، ( سنن بيهقي : اووم ټوک،٤٤٢ مخ  په خپل سند له ابي الاسود دوئلي ) په دې اړه  راوايتونه نقل کړي،چې په وروستي کې يې راغلي : يوه ښځه يې حضرت عمر ته راوسته،چې شپږمياشتنى ماشوم يې زېږولى و؛نو حضرت عمر حکم وکړ،چې سنګسار يې  کړئ. حضرت علي خبر شو، و يې ويل : نه ! دا حکم غلط دى،سنګسار دې نشي،حضرت عمر،چې واورېدل، حضرت علي يې حکم رد کړى؛و يې پوښته : څنګه کېداى شي د ښځې شپږ مياشتنى ماشوم وشي. حضرت علي ورته وويل : د قرآن له دې دوو آيتونو جوتېږي، چې د حمل تر ټولو لږه موده شپږ مياشتې دي : (وَحَمْلُهُ وَفِصَالُهُ ثَلَاثُونَ شَهْرًا) او بل (وَالْوَالِدَاتُ يُرْضِعْنَ أَوْلاَدَهُنَّ حَوْلَيْنِ كَامِلَيْنِ لِمَنْ أَرَادَ أَن يُتِمَّ الرَّضَاعَةَ) آيتونه دي؛ځکه ړومبي آيت د حمل او شيدو ورکولو موده دېرش مياشتې ښوولي او دويمي ايت ويلي : که د مور خوښه وي؛نو څلرويشت مياشتې شيدې ورکولاى شي؛نو پردې بنسټ د حمل لږ تر لږه موده شپږ مياشتې ده. عمر(رض) چې دا واورېدل؛نو ښځه يې پرېښووه او و يې ويل : ((لو لا على لهلک عمر؛يعنې که علي نه و؛نو عمر به هلاک شوى و )
دا روايت پر بيهقي سربېره (محب طبري؛رياض النضره :دويم ټوک،١٩٤ مخ ) او د وينا له مخې یې عقيلي او ابن اسمان ، (متقي؛کنزالعمال :درېم ټوک،٩٦ مخ ) او د هغه د وينا له مخې عبدالرزاق،عبد بن حميد،ابن منذر،ابن ابي حاتم او همداراز (کنزالعمال :درېم ټوک،٢٢٨ مخ ) او په ٢٢٨ مخ کې يې له قتادة له ابي حرب بن اسود دوئلي له پلاره هم نقل کړى دى او په وروستي کې راغلي : د ښځې خور حضرت علي ته راغله او ورته يې وويل : عمر(رض) غواړي خور مې سنګسار کړي؛نو پر خداى مو قسم ،که څه چاره وي، چې خور مې پرې خلاصه کړم. حضرت علي ورته وويل :خور دې معذوره ده. هغې ښځې داسې پر لوړ غږ تکبير ووايه،چې په شاوخوا کې ټولو او ان حضرت عمر هم واورېد. ښځه حضرت عمر ته ورنږدې شوه او ورته يې وويل : علي وايي : خور دې معذوره ده. عمر(رض) هم په علي پسې څوک ولېږه، چې عذر يې څه دى. حضرت علي ورته وويل : خداى په قرآن کې وايي .....
او همداراز دا روايت ( عبدالبر؛ استيعاب : دويم ټوک،٤٦١ مخ ) نقل کړى،چې په پاى کې يې حضرت عمر ويلي : که علي نه و؛نو عمر به هلاک و.
( ابن سعد؛طبقات : دويم ټوک، دويم قسم ،١٠٢ مخ ) په خپل سند له حضرت سعيد بن مسيب روايتوي،چې يوه ورځ حضرت عمر بن خطاب، اصحابو کرامو ته راغى او ورته يې وويل : ما ته په يو کار کې لارښوونه وکړئ، چې کړى مې دى او فتوا مو راکړئ.پوښتنه وشوه : اميرالمؤمنينه! څه کار مو کړى؟ ويې ويل : سره له دې،چې روژه وم؛له خپلې وينځې سره مې کوروالى وکړ. ټول چوپ شول.حضرت عمر وويل : يا بن ابيطالب ! ته په کې څه وايې ؟ ورته يې وويل : حلال کار دې کړى؛يوه ورځ له يوې ورځې سره؛يعنې نن دې روژه باطله او پر ځاى يې بله ونيسه. حضرت عمر وويل : فتوا دې تر ټولو غوره ده.
( ابن سعد؛ طبقات : درېم ټوک،لومړى قسم ،٢٢١ مخ ) په خپل سند له له حضرت ابي امامة بن سهل ابن حنيف روايتوي،چې وايي : چې حضرت عمر د خلافت پر کرسۍ کېناست؛نو د څه مودې لپاره يې له بيت الماله ګټه نه اخسته ځکه ما ځانګړى چلن ورسره درلود؛نو يو څوک يې د رسول اکرم (ص) په اصحابو کرامو پسې ولېږه،چې راټول يې کړل او د دوى پر نظر يې هم ځان پوه کړ، چې حضرت عثمان ورته وويل : څومره چې دې خوښه وي، وخوره او څومره،چې دې خوښه وي،ويې بښه. حضرت سعيد بن زيد بن عمرو بن عقيل هم همدا نظر ورکړ.حضرت عمر وويل :علي ! ته څه وايې ؟ ورته يې وويل : ته يوه سهارنۍ او يو ماښامنى له بېت الماله ګټه اخستى شې. حضرت عمر د علي خبره پلي کړه.
صداقت
صداقت : پښتو لغت
د حضرت عمر (رض) ستر سلا کار
( ابن سعد؛ طبقات : دويم ټوک،دويم قسم ،١٠٢ مخ ) په خپل سند له حضرت سعيد بن مسيب روايتوي،چې وايي : حضرت عمر به تل ويل : پناه غواړم له خدايه له هغې ستونزې،چې ابوالحسن علي مې تر څنګ نه وي.
صداقت
صداقت ریښتیني اوسېدل
د حضرت عمر (رض) ستر سلا کار
( شرح معاني لاثار: دويم ټوک، د حدود کتاب ،٨٨ مخ ) په خپل سند له حضرت ابي عبدالرحمن سلمي له حضرت علي روايتوي،چې د شام ځينو خلکو شراب وڅښکل او هغه مهال يې والي د حضرت معاويه بن ابوسفيان ورور يزيد بن ابوسفيان و؛نو چې ويې نيول،ويې ويل : شراب حلال دي او د (لَيْسَ عَلَى الَّذِينَ آمَنُواْ وَعَمِلُواْ الصَّالِحَاتِ جُنَاحٌ فِيمَا طَعِمُواْ ) پر آيت يې استدلال وکړ. يزيد دا خبره عمر(رض) ته وليکله. عمر(رض) ورته په ځواب کې وليکل :چې دې څو کسانو ټول چاپېريال لړلى نه وي؛نو ژر تر ژره يې مدينې ته راولېږه،مدينې ته يې،چې راوستل؛نو په اړه يې  حضرت عمر له نورو اصحابو سره سلا مشوره وکړه. ټولو ورته وويل : اميرالمؤمنينه ! ددې لپاره چې پر خداى يې دروغ تړلي او په دين کې يې تشريع کړې؛نو له ټولو ورمېږونه غوڅ کړه. په دې ټولو خبرو کې  حضرت علي چوپ و. حضرت عمر وويل : علي ستا نظر څه دى ؟ ويې ويل : زمانظر دادى،چې پر دوى توبه وباسې؛نو که توبه يې وکړه؛نو هر يو اتيا کوړې ووهه؛ځکه مسلمانان شوي او پخوا يې په خپله مسلمانۍ کې شراب څښلي او که توبه يې ونه کړه _ که همداسې يې پر خپل  ارتداد ټينګاره کاوه _نو ورمېږونه ترې غوڅ کړه؛ځکه مرتد دي،پر خداى يې دروغ تړلي او بې له دې،چې د خداى له کتابه څه راوړي، په دين کې يې تشريع کړې ده. حضرت عمر د حضرت علي فتوا پلي کړه؛ توبه یې وکړه او بيا يې اتيا اتيا کوړې ووهل.
دا روايت ( عسقلاني؛ فتح الباري : پينځلسم ټوک،٧٤ مخ ) هم نقل کړى او ابن ابي شيبه ته يې نسبت ورکړى دى. سيوطي هم په درالمنثور کې د مائده دسورت د (يَا أَيُّهَا الَّذِينَ آمَنُواْ إِنَّمَا الْخَمْرُ وَالْمَيْسِرُ) تر آيت لاندې راوړى او ابن ابي شيبه، ابن منذر او کنزالعمال ( لومړي ټوک: ٢٢٩ مخ )  ته يې نسبت ورکړى دى.
سيوطي په درالمنثور کې دآل عمران د سورت د (فَأَمَّا الَّذِينَ في قُلُوبِهِمْ زَيْغٌ فَيَتَّبِعُونَ مَا تَشَابَهَ مِنْهُ ابْتِغَاء الْفِتْنَةِ وَابْتِغَاء تَأْوِيلِهِ) تر آيت لاندې د محب ( نصر ) له کتاب له حضرت ابي هريرة روايتوي،چې وايي : له حضرت عمر بن خطاب سره ناست وو،چې يو سړى راغى او و يې پوښتل: قرآن مخلوق دى او که غير مخلوق. حضرت عمر ددې پوښتنې په اورېدو سخت حيران شو، جامې يې راټولې کړې او پوښتونکى يې حضرت علي ته بوت،ورته يې وويل : ابالحسنه ! خبر يې چې دا سړى څه وايي؟ ويې ويل : څه وايي ؟ حضرت عمر: راغلى او پوښتي، چې قرآن مخلوق دى که غير مخلوق ؟ حضرت علي وويل : دا هغه ټکى دى،چې ورپسې به يوه ثمره وي او که د چارو واکې زما په لاس کې وې؛نو ورمېږ به مې ترې غوڅ کړى و.
( کنزالعمال :دويم ټوک،٢٢١ مخ ) له حضرت انس بن مالک روايتوي، چې يو بيدياني سړي یو شمېر اوښان راوړي وه،چې ويې پلوري،حضرت عمر خبر شو،سړي ته راغى،چې يو ځاى ټول ترې وپېري؛نو بېل بېل اوښ يې په لغته واهه،چې پاڅي،چې پوه شي روغ دى که نه. اعرابي ورته سپکې سپورې وکړې او ويې ويل : اوښان مې پر خپل حال پرېږده؛خو سپکو سپورو يې مخه ونشوه نيولاى او چې ټول يې روغ وموندل؛نو ټول يې يو ځاى واخستل او پلورونکي ته يې وويل : اوښان رامخکې کړه او راځه چې بيه يې درکړم. اعرابي ورته وويل : صبر وکړه،چې پړي او کتې ترې کوزې کړم. حضرت عمر وويل : ما اوښان له پړو او کتو سره اخستي دي. اعرابي وويل :شهدالله چې بد سړى يې ! تا اوښان اخستي که کتې. حضرت عمر ورته وويل : ما چې اخستل؛نو پړي او کتې پرې وې؛نو شخړه يې کوله، چې علي راورسېد. حضرت عمر ورته وويل : ددې سړي پر قضاوت راضي يې ؟ اعرابي وويل : هو او بيا يې خپله  کيسه و کړه. علي وويل : که تا ورسره د پړو او کتو بيه هم کړې وه؛ نو ستا به وو او اوس چې دې نه ده کړى؛نو د هغه دي او حضرت عمر هم د  حضرت علي خبره ومنله.
( کنزالعمال : درېم ټوک،١٧٩ مخ ) له حضرت ابن عباس روايتوي،چې وايي : يوه ستره ستونزه حضرت عمر ته پېښه شوه،چې د ستونزې د ستروالي له امله به کېناسته او پاڅېده؛رنګ به يې واوخوت او تک تور به شو او ددې ستونزې د هواري لپاره يې د رسول اکرم اصحاب راټول کړل،چې سلا مشوره ورسره وکړي،چې ټولو ورته وويل : اميرالمؤمنينه! زموږ پناه ځاى خو ته يې. حضرت عمر وويل : له خدايه ووېرېږئ او سمه خبره وکړئ،چې خداى مو نيتونه پاک کړي. اصحابو کرامو ورته وويل : ددې ستونزې حل له موږ سره هم نشته. حضرت عمر وويل : پر خداى قسم، چې څوک پېژنم،چې ددې ستونزې هوارول ورته ډېر اسان دي. اصحابو کرامو وويل : لکه چې  مراد مو د ابيطالب زوى دى. حضرت عمر وويل : خداى دې لري؛ايا عرب يې په څېر بل لري، پاڅئ، چې ورشو.اصحابو کرامو ورته وويل : اميرالمؤمنينه ! صبر نه کوئ، چې په خپله راشي .عمر(رض) وويل : نه بېخي نه !داچې له بني هاشمو دى او د رسول اکرم خپلوان دى، تر ټولو پوه دى او په ټوليزه،علم يو څيز دى، چې بايد ورپسې ولاړ شو او بايد توقع ونه لرو،چې کور ته مو راشي.
( کنزالعمال : څلورم ټوک،٢٢٣ مخ ) له حضرت قاسم بن ابي امامه روايتوي، چې وايي : حضرت عمر جنب و او له خلکو سره يې لمونځ وکړ؛نو چې پوه شو؛نو خپل لمونځ يې راوګرځاوه. حضرت علي وويل : بايد خلکو ته اعلان وکړې،چې هغوى هم خپل لمونځ راوګرځوي او اصحابو هم د حضرت علي حکم پلی کړ.
( رياض النضره : دويم ټوک،١٧٠ مخ ) له حضرت عمر څخه روايتوي، چې د يوې خبرې پر سر يې له يو سړي سره شخړه شوه، چې ورته مې وويل : آيا راضي يې،چې دا ناست کس زما او ستا په منځ کې قضاوت وکړي ؟ سړي پر سپکاوي وويل : هغه سړى،چې غټه ګېډه لري ؟ حضرت عمر غوسه شو، ورپاڅېد او سړى يې له ګرېوانه راونيو او ورته يې وويل: خبر يې چې د چا سپکاوى دې وکړ ؟ تا زما او د هر مسلمان مولى خپه کړ.
( رياض النضره : دويم ټوک،١٩٢ مخ ) له حضرت عبدالرحمان سلمي روايتوي، چې يوه ښځه يې حضرت عمر ته راوسته،چې په بيديا کې يې د سختې تندې له امله له يوه شپوڼه د اوبو غوښتنه کړې وه او شپوڼ ورته ويلي وو،چې د کوروالي په شرط به اوبه درکړم او ښځې هم  د ناچارۍ له مخې زنا کړې وه. حضرت عمر يې د سنګسارولو په اړه  له اصحابو کرامو سره سلا مشوره وکړه، چې حضرت علي ورته وويل : بايد رجم نشي؛ځکه پرېشانه وه؛نو تاسې يې پرېږدئ .حضرت عمر هم د حضرت علي حکم پلى کړ.
( رياض النضره : دويم ټوک،١٩٧ مخ ) له حضرت حنش بن معتمر روايتوي، چې دوه کسانو له يوې قريشي ښځې سره سل ديناره امانت کېښوول او ورته يې وويل : موږ يوه ته به يې هم نه راکوې؛يعنې که يو مو ځان ته راغى؛نو مه يې راکوه او صبر وکړه،چې هغه بل هم راشي، چې له دې کيسې يو کال تېر شو او يو يې راغى او ښځې ته يې وويل : زما هغه بل ملګرى مړ شوى او دينار راکړه. ښځې دينار ور نه کړل او سړي د ښځې د مېړه کورنۍ په ښځې پسې راوپاروله او د ښځې کورنۍ هم دا ښځه سور اور ته ونيوه، چې ددې سړي دينار ورکړي او ښځې هم دينار ورکړل. يو کال تېر شو او هغه بل سړى راغى او د دينارو غوښتنه يې وکړه. ښځې ورته وويل : ما دينار ستا هغه بل ملګري ته ورکړل؛ځکه راغى او ما ته يې وويل،چې هغه بل ملګرى مې مړ شوى او ما هم دينار ورکړل،چې خبره عمر(رض) ته يووړل شوه. حضرت عمر ښځې ته وويل : ته ضامنه يې او بايد دينار ورکړې. ښځې قسم ورکړ،چې ته په موږ کې قضاوت مه کوه او پرېږده، چې علي بن ابيطالب په موږ کې قضاوت وکړي. حضرت عمر هم قضاوت حضرت علي ته وروسپاره.حضرت علي پوه شو،چې هغه دوه سړي له دې ښځې سره دوکه کوي. حضرت علي سړي ته وويل : هغه ورځ مو چې امانت دې ښځې ته ورکاوه؛مګر تاسې نه وو ويلي،چې موږ يوه ته به يې نه راکوې؟ ويې ويل : هو ويلي مو وو. حضرت علي ورته وويل : ستاسې مال له ماسره دى او ولاړ شه او هغه بل ته هم ووايه،چې راشي،چې مال مو درکړم .سړى ولاړ او بېرته راستون نشو.
( رياض النضره : دويم ټوک،١٩٧ مخ ) او همداراز د رياض النضره په هماغه ټوک او هماغه مخ کې درې نور روايتونه راغلي،چې په دوو کې يې حضرت عمر ويلي : علي ! خداى دې ما له تا مخکې واخلي.
( شبلنجي؛ نورالابصار : ١٧١ مخ ) روايتوي،چې يو سړى يې حضرت عمر ته راوست،چې په خلکو کې يې د کفر خبرې کړې وې. خلکو پوښتلى و، چې څنګه يې. هغه ورته ويلي وو : اوس خو حالات داسې دي،چې فتنه مې خوښه ده او له حقه کرکه لرم او يهود او نصارا تاييدوم او پر هغه څه ايمان لرم چې نه يې وينم او پر هغه څه ايمان لرم،چې نه وي پيدا شوى. حضرت عمر يو کس په حضرت علي پسې ولېږ؛نو همدا چې حضرت علي راغى؛نو د سړي کيسه يې ورته وکړه.حضرت علي سړى په حقه وباله ،و يې ويل : رښتيا وايي؛ځکه  د هغه مال او اولاد خوښ دى او خداى هغه دواړه فتنه ښوولي؛( أَنَّمَا أَمْوَالُكُمْ وَأَوْلاَدُكُمْ فِتْنَةٌ ) له حقه کرکجن دى،چې مراد يې مړينه ده،چې حق دى او خداى وايي : (وَجَاءتْ سَكْرَةُ الْمَوْتِ بِالْحَقِّ) د يهودو او نصاراوو خبره هم تاييدوي؛ځکه  قرآن د يهودو له خولې وايي :نصارى پر باطله دي او نصارى وايي،چې يهود پر باطله دي او بل داچې وايي چې پر ناليدي ايمان لرم او هغه خداى دى، چې نه ليدل کېږي او پر هغه څه ايمان لري،چې پيدا شوى نه دى او هغه قيامت دى. حضرت عمر وويل : پناه غواړم له هغې ستونزې،چې علي يې هوارونکى نه وي.
( ثعلبي؛قصص الانبياء :٥٦٦ مخ ) د (إِذْ أَوَى الْفِتْيَةُ إِلَى الْكَهْفِ فَقَالُوا رَبَّنَا آتِنَا مِن لَّدُنكَ رَحْمَةً) آيت په تفسير کې وايي : د اصحاب کهف په اړه  کيسه ده او هغه داچې اميرالمؤمنين عمر بن خطاب خلافت ته ورسېد؛د يهودو عالمان ورته راغلل،چې آيا له محمد (ص) او ابوبکر (رض) وروسته د مسلمانانو د خلافت چارې يې په لاس کې دي ؟
ورته يې وويل : هو ! ورته وويل شول : موږ څه پوښتنې لرو؛نو که ځواب دې راکړ؛ نو پوه به شو، چې اسلام پر حقه او محمد (ص) په رښتيا پېغمبر و او که ځواب دې رانه کړ؛نو پوه به شو،چې اسلام پر حقه نه دى او محمد (ص) هم دروغجن و. حضرت عمر وويل : وپوښتئ هر څه چې پوښتئ. و يې ويل : راته ووايه : د اسمان د قولپونو مانا څه ده او کونجيانې يې کومې دي ؟ هغه کوم قبر و،چې په ځان کې ښح کړى يې له ځانه يووړ ؟ هغه څوک و، چې خپل قوم يې انذار کړ حال داچې نه انس و او نه جن ؟ هغه کوم ساه کښ دي،چې پر ځمکه وګرځېدل؛خو په يوه زيلانځ(رحم) کې هم نه دي پيدا شوي؟ هغه غږ، چې دراج کوي، څه مانا لري ؟ راته ووايه : چرګ، اس، چينډخ، خر ، قمري په خپل غږونو کې څه وايي؟ حضرت عمر خپل سر لاندې ټيټ کړ او بيا يې وويل : دا د عمر (رض) نيمګړتيا نه ده، چې وپوښتل شي او پر ځواب نه پوهېږي،چې ووايي : نه پوهېږم او پر څه چې نه پوهېږي،پوښتنه يې وکړي. ناڅاپه يهودان پاڅېدل او و يې ويل : موږ شهادت ورکوو، چې محمد (ص) پېغمبر نه و او اسلام هم باطل دين دى. دا مهال حضرت سلمان وارخطا پاڅېد او ورته يې وويل : تاسې مهرباني وکړئ، څو شېبې کېنئ ،چې راستون شم او په بېړه يې ځان حضرت علي ته ورورساوه او ورته يې وويل : ابا الحسن ! السلام عليکم ! د اسلام مل شه، چې ګوره له لاسه ځي. حضرت علي ورته وويل : څه شوي ؟ حضرت سلمان ورته کيسه وکړه. حضرت علي د رسول اکرم(ص) عبا واخسته، چې پرې لږه اوږده هم وه او په دبدبه مجلس ته ورغى؛نو حضرت عمر، چې وليد،ورغاړې ووت،ورته يې وويل : د هرې ستونزې هواري ته مو زېرمه يې. بيا حضرت علي له يهودانو وغوښتل : وپوښتئ او په پاى کې يې وويل : اخر رسول اکرم (ص) ما ته زر بابه علم رازده کړى،چې له هر يو يې زر نور بابونه پرانستل کېږي. يهودانو خپلې پوښتنې وکړې او حضرت علي ورته وويل : په دې شرط ځواب درکوم،چې که زما ځواب د تورات له مخې و؛نو ټول به ايمان راوړئ،چې بيا حضرت علي د ټولو ځواب ورکړ، چې موږ د لنډيز لپاره نه دي راوړي.
ملا ملنگ
ملا ملنگ د افغانستان د ولسي جرگې غړی دی.
وېشنيزه:د ولسي جرگې غړي
دیګی
ديګی : پښتو لغت
ديګی هغه وسيله چې پکې د انسانانو يا اړوند خواړه پکې پخول کېږي. ديګی پښتو ژبې لغت. ديګي ته په ځينو ولایتونو کې ديکلی هم وايي.
گل پاچا مجيدي
گل پاچا مجيدي د افغانستان د ولسي جرگې غړی دی.
وېشنيزه:د ولسي جرگې غړي
ستنه.
ستنه پښتو لغت Stana په ستنه باندې جامي ګنډل کېږي.
ستن د جامو ګنډلو ماشينونو کې هم کارول کېږي. سته نرۍ څوکه لري .او پر یې هم د‌ تار اچولو نرې سوری وي.
د خبرو اترو درې لارې
Search کورپاڼه کورپاڼه فیسبوک پاڼه Facebook زېات کتل شوي جوار - Corn اداره او اداري مهارتونه - کتاب دافغانستان ټرانسپورټ او مخابرات د زېان رسوونکو بوټو وژونکي کیمیاوي توکي - Herbicide د غلې دانه - Cereal تور غنم - Buckwheat دافغانستان طبعي زېرمې او بریښنا ورغستلي - Bulgur حشره وژونکي - Insecticide اوربشې - Barley وروستۍ ليکنې د جوارو قانون – Corn Law جوار – Corn د غلې دانه – Cereal ورغستلي – Bulgur تور غنم – Buckwheat د غلې پوستکی – Bran اوربشې – Barley اوړی – Summer د فضا اغیزې – Effects of the atmosphere Curriculum Vitae or C.V – کارمخینه په خپل ځان باور او هڅه یا انګېزه – Personal Confidence and Motivation د لي څپې – Lee wave سمویل پییر پونټ لنګلي – Samuel Pierpont Langley د ځمکې سبا باد – Land breeze خمسین – Khamsin – Khamseen کتاباتیک باد – Katabatic wind د تېو بادونو سیمه – Jet stream د تحریک، هڅې یا انګېزې ساینس – The Science Of Motivation د یووالي استوایي زون – Intertropical convergence zone ITCZ هندي موسمي بادونه – Indian monsoon دایسلنډ د کم فشار فضایي مرکز – Icelandic low هایګرومتر – Hygrometer هایدرو میتیور – Hydrometeor توپان – Hurricane رطوبت یا لوندوالی – Humidity الکسندر وان هومبولټ – Alexander von Humboldt اس جغرافیایي عرضونه یا عرض البلدونه – Horse latitude یخ شوې پرخه – Hoarfrost محمد رحمت الله تنها اندړ – Mohammad Rahmatuallah Tanha Andar بروس البرټ – Bruce Alberts اډوارد پېنلي ابراهم – Sir Edward Penley Abraham فیلیپ بو اش – Philippe Buache دوړې او ګرد – Haze هارمتان – Harmattan د ګلۍ ورېدنه – Hail جورج هډلي – George Hadley د هډلي حجره – Hadley cell حبوب – Haboob ارنولډ هنري ګې یوټ – Arnold Henry Guyot ناڅاپه تېز باد – Gust ګريګېل – Gregale د ګرینلنډ فضايي ګرد بادونه – Greenland anticyclone ټټسویا فوجیټا – Tetsuya Fujita د پرخې د یخ کېدو ټکی – Frost point تېز باد – Gale جوزېف لویز ګې لوساک – Joseph-Louis Gay-Lussac جورج فیلیپ اېنډ سن – George Philip and Son ګیبلي – Ghibli یخ کېدل – Glaze جامده شوې پرخه – Frost مخ – Front د لړې یا غبار ګردله – Fog drip د لړې یا غبار تیت او پرک کول – له فضا پاکول – Fog dispersal لړې – غبار – Fog فن – Foehn نیمه یخ شوې واوره – Firn فېچ – Fetch فېرل ویلیم – William Ferrel فېرل حجره – Ferrel cell د استوایي سیمو بهر ګرد باد – Extratropical cyclone zakria rahimi zakria rahimi Writer and Educational leader
Verified Services View Full Profile →
Dealing with Difficult People – د ستونزمنو خلکوسره د جوړ جاړي لپاره تر ټولو ښه لار د خبرو اترو درې لارې په بې احتیاطۍ سره خبرې: دا ډول خبرې یوازې ستا د ارزښتونو تولید وي او د یو ستونزمن کس د ارزښتونو سیستم ته پام نکول دي. تاسې نور هم ډېر بې احتیاطه کیږي کله چې وواېې ځه په حقه یم، او ته په حقه نه ېې باید هر څه زما په خوښه او زما په طریقه وشي. دې ډول اصطلاح ته ډېر وخت غرور وېل کیږي
په احتیاط سره خبرې کول : په دې ډول خبرو کې خپل ارزښتونه له پامه غورزول دي او د ستونزمن کس د ارزښتونو د سیستم مطابق خبرې کول دي. په داسې ډول خبرو کې ستونزمن کس ته دا ښودل دي چې ځه په حقه نه یم او هر څه به ستا په طریقه، ستا په خوښه ترسره کړو. دا ډول اصطلاح کارولو ته ضعف یا تابع کېدل وایي د بل خیال ساتلو انداز کې خبرې کول: دا ډول خبرې کول خپل ارزښتونه د نورو د ارزښتونو په سیستم کې وېل دي او له ستونزمنو خلکو سره د خبرو کولو تر ټولو موثره لار ده. داسې ډول خبرې کول بل ته دا وایي چې ستا د ارزښتونو سیستم ستا هر څه دي او ځما د ارزښتونو سیستم ځما هر څه دي. دواړه به سره یو کړو تر څو همکاري سره وکړای شو او دې ډول اصطلاح ته د بل احترام کوونکی وایي.
د ستونزمن کس سره د اړیکې جوړول لاندې یاد شوو ټکو ته اړتیا لري! د بل چې هر څنګه وي منل له منلو وروسته د هغه هڅول د بل کس خبرو ته په احترام سره غوږ کېښودل په هر خبرې کې ورسره خبرې کول احترام ېې کول ملاتړ ېې کول ننګونه هغه څه چې د ستونزمن کس سره اړیکه له منځه وړي: کنټرول کول (داکوه دا مه کوه) ترې شکایت کول نیوکه پرې کول تور پرې لګول جزا ورته ټاکل له ځانه لرې کول اخطار ورکول د اړیکې جوړولو لپاره باید څه وکړو ؟ د خپل ځان کنټرول زده کول په خپل ځان د نورو باور جوړول بل ته احترام ښودل په هره چاره، عمل او خبره کې روښانه موخه لرل د هر څه لپاره ساده پروسه لرل
تړلې لیکنې
ذکریا حليم
فضل الرحمان څمکنى
فضل الرحمان څمکنى د افغانستان د ولسي جرگې غړی دی.
وېشنيزه:د ولسي جرگې غړي
کهگلويه او بويراحمد ولایت
نور ولولئ
وېشنيزه:د ایران ولایتونه
د جلرېز پېښه
د جلرېز پېښه د روان کال 2015ز د جولای میاشت کې پېښه شوه چې د یادې ولسوالۍ څلور پوستې د مخالفینو تر برید لاندې راغلی او ډېری سیمه ییز پولیس یې ووژل شول.
د جلریز له خونړي برید کې ټپي شوي سرتیري وايي، د عامه نظم ساتنې پولیسو او د پولیسو نورو پوستو د ۷۲ ساعته جگړې په اوږدو کې له دوی سره هیڅ همکاري نه ده کړې، خو د سیمې خلکو له طالبانو سره همکاري کړې.
ددغې پېښې ټپیانو چې ځانونه یې د بامیان روغتون ته رسولي ویلي، د جلریز پولیسو له دوی سره په یاده برید کې هیڅ همکاري نه ده کړې او ددوی مړي د ساعتونو لپاره د سړک پر سر پراته وو.
په ورته وخت کې د جلریز په جگړه کې د سیمه ییزو پولیسو یو قوماندان جنرال رضا وویل، د ۴۸ ساعته جگړې په اوږدو کې د جلریز پولیسو چې له دوی په ډېر لږ واټن کې وو، له سیمه ییزو پولیسو سره هیڅ همکاري نه ده کړې.
د جلریز د جگړې یو ټپي سرتیری وايي، د ۴۸ ساعته جگړې په اوږدو کې دوی خپل ټول مهمات خلاص کړل، چې بیا د طالبانو له خوا کلابند شول، خو د میدان وردگو ولایت او جلریز ولسوالۍ له پولیسو څخه د مکرر غوښتو سره سره له دوی سره هیڅ مرسته ونه شوه.
د جلریز ولسوالۍ یوشمیر سیمه ییز پولیسو د طالبانو له کلابندۍ ځانونه خلاص کړل او بامیانو ته وتښتیدل. دوی اوس د بامیان په روغتون کې بستري دي.
د جلریز د جگړې قوماندان جنرال رضا وايي، سرتیرو یې تر وروستۍ مرمۍ هم له طالبانو سره مقاومت کړی او د مهماتو تر خلاصیدو وروسته د طالبانو له خوا وژل شوي. دی وايي، وروسته له دې چې ده ته د ورسپارل شویو پوستو یوه قوماندان ووژل شو، پوستې سقوط وکړ، ورپسې له ځنډ پرته دوه نورو پوستو کې هم سپین بیرغونه پورته کړل شول.
دغه قوماندان وايي، په جلریزو ولسوالۍ کې خلکو او یو شمیر پولیسو له طالبانو سره همکاري لرله او په دې برخه کې اسناد هم لري.
جنرال رضا وویل، طالبانو په جلریز کې بې ناموسي هم کړې او کولی شي د بې ناموسیو قرباني کس تلویزیون ته د وضاحت لپاره حاضر کړي.
خو د سیمې اوسېدونکي بیا بل ډول انځور ورکوي، دوي وایي چې دا سیمه ییز پولیس د سیمې له خلکو سره ډېر بد چلند کاوه، د هغوي مالونه به یې لوټل، د سر او مال زیان به یې ور اړاوه، آن تردې چې په ناموسونو به یې هم تېری کاوه، چې همدا کار د دوي د وژنې لامل وگرځېد.
ساتنمن نجیب الله
ساتنمن نجیب الله شهید د پکتیکا د برمل ولسوالۍ اوسېدونکی د سرحدي پولیسو سرتېری و چې د پاکستاني امنیتي ځواکونو د تیري ځواب کې د شهادت مقام وگاټه.
په یاده ولسوالۍ کې د پاکستاني ځواکونو هڅه وه چې د طالبانو جنگیالي ملاتړ وکړي، مگر د افغان سرحدي ځواکونو له چټک غبرگون سره مخ شول چې په پېښه کې اته پاکستاني امنیتي ځواکونه ووژل شول او په پای کې نجیب الله ساتمن هم خپل ژوند له لاسه ورکړ.
د ساتنمن نجیب الله په نامه په اړونده ولسوالۍ کې یو څلور لارې هم ونومول شوه او څلی پری جوړ کړای شو.
لیمبورخ
لیمبورګ (لیمبورخ ولایت) په هالنډي Provincie Limburg) د هالنډ هیواد سویلي ولایت دی.
وگړنيز حقوق
د بشر حقونه د انسانانو د چلند د ځانګرو معیارونو لپاره اخلاقي اصول او قواعد دي، چې په ملي او نړيوالو قوانینو کې په منظم ډول ساتل کېږي. دا په عام ډول هغه مسلم او اساسي حقوق دي چې یو وګړی په ذاتي ډول له بشري اړخه د هغه مستحق ګڼل کېږي او هغه حقوق دي چې په ټولو انسانانو کې د سن، قوم، نسب، ځای، ژبې، دين، قبیلې او يا کوم بل حالت له په پام کې  نیولو څخه پرته په ذاتي ډول شته دي. دا حقونه په هرځای اوهر وخت کې د نړيوال مفهوم په معنا سره د پلی کېدو وړ او د برابرۍ له مخې د ټولو لپاره مساوي دي. دا حقونه خواخوږي او په مساوی ډول پلي کېدو ته  اړتيا لري او دا حقوق وګړي دې ته اړباسي، چې د نورو وګړو انساني حقوقو ته درناوی وکړي او دا حقونه بايد هېڅکله ونه ځنډول شي، مګر د يوه ځانګړی قانوني اړین بهیر او حالت په پايله کې.
ډېرو بنسټيزو نظرياتو، چې د بشر حقوقو خوځښت ته يي د پرمختګ روحیه ورکړه، له دویمی نړيوالی جګړی او د هلوکاست د عامه وژنې وروستي پېښي دي، چې په پاريس کې په ۱۹۴۸ز کال کی د ملګرو ملتونو په عمومی غونډه کې، د بشر د حقوقو د نړیوالې اعلاميې د خپرېدو لامل شو. پخوانیو وګړو د نن عصر وګړو په څېر، د نړيوالو بشري حقوقو پوهه نه درلوده. د بشر دحقوقو ریښتينې مخکښه نظریه، د طبیعي حقوقو نظريه وه، چې د منځنیو پېړیو د طبیعي قانون د دود  د یوې برخی په څېر راڅرګنده شوه ، چې د اروپا د روښانتيا په دوران کې د فيلسوفانو، لکه جان لاک، فرنسس هاچسن او جن جاکويس بلورماکيو له خوا د امريکا د انقلاب او د فرانسې په انقلاب کې وځلېده. له دی ځايه د بشر د عصري حقوقو بحثونه پيل او د ۲۰ می پېړۍ تر نيمايي پوری ورسېدل، په احتمالي ډول د غلامۍ، شنکجې، ټول وژنی او جنګی جرمونو په مقابل یو غبرګون و چې دا درک شوه چې انسان په ذاتي دول زیان منونکی دی او دا د یوې ممکنې خوندې ټولنې لپاره د یو شرط په توګه را منځته شول.
تاريخ
پخوانیو وګړو، د نن عصر وګړو په څېر، د نړيوالو بشري حقوقو پوهه نه درلوده. د بشر دحقوقو رېښتينې مخکښه نظریه، د طبیعي حقوقو نظريه وه، چې د منځنیو پېړیو د طبیعي قانون د دود  د یوې برخی په څېر را څرګنده شوه، چې د اروپا د روښانتيا په دوران کې وځلېده. له دی ځايه د انسان د عصري حقوقو بحثونه پيل او د ۲۰ مې پېړۍ تر نيمايي پوری ورسېدل.
د ۱۷ مې پېړۍ انګليس فیلسوف جان لاک د طبیعي (ذاتي) حقوق په خپل کار کې تر بحث لاندې راوړل او هغه حقوق يي ژوند، خپلواکي او ملکيت د حقوقو په توګه په ګوته کړل او په دی اړه يي بحث وکړ چې اساسي حقوق نه شي کېدای چې په تولنيز تړون کې پرېښودل شي. په ۱۶۸۶ز کال کې د انګلستان د حقوقو قانون او د سکاټلنډ د حقوقو تړون هر يو د خپلو حکومتونو ظالمانه کړنې نا قانوني وګڼلې.
د ۱۸ پېړۍ په دوران کې دوه لوی انقلابونه رامنځته شول، چې يو په ۱۷۷۶ ز کال کې په متحده ايالاتو کې او بل په ۱۷۸۹ ز کال کې په فرانسه کې وو، چې دغه انقلابونه، په ترتیب سره د متحده ايالاتو د خپلواکۍ اعلامیې او د فرانسی د فرد او اتباعو د حقوقو د اعلامیې لامل شول، چې دی دواړو اعلامیو دبشر ځانګړو حقوق را منځته کړل.
سربېره پر دی، د ويرجينيا د حقوقو اعلاميي په ۱۷۷۶ ز کال کې ځينی اساسي مدني حقوق او مدنی آزادۍ په قانون کی شاملي کړل. موږ پردی حقايقو چې بايد څرګند او ښکاره وي باور لرو، چې ټول وګړي په مساوی ډول سره پيدا شوي او دوی ته د خپل خالق له لوري ځینې داسی ثابت (مسلم) حقوق ورکړل شوي، چې د هغوی په بنسټ د ژوند، خپلواکي او د خوشحالي لاسته راوړل دی
— د ۱۷۷۶ز کال د متحده ايالاتو د خپلواکۍ اعلاميه
له 1800 څخه تر لومړۍ نړیوالې جګړې پورې
فيلسوفانو، لکه توماس پن، جان ستوارت ميل او هيګل دې موضوع ته د ۱۸مې او ۱۹مې پېړیو په دوران کې، د عمومیت په بنسټ پراخیتا ورکړه.
په  ۱۸۳۱ز کال کې ويليم لايد ګريسن، يوې ورځپانی ته چي د ليبرېتر یا آزاد کوونکی په نوم يادېده، يوه ليکنه وکړه چې هڅه یې کړې وه، چې د خپلو لوستونکو لپاره د بشرحقوقو د لویو لاملونو نوملړ ولیکي، په دې سره د بشر دحقوقو اصطلاح ښایي د پن د (وګړي حقوق) د لیکنې او د ګريسن د لیکنو تر منځ کلونو کې منځ ته راغله.
ډېرو ډلګيو او خوځښتونو، د ۲۰ پېړی په دوره کې هڅه وکړه، چې د بشر د حقوقو ترنامه لاندې د ټولنيزو بدلونونو په اړه ژوربدلونونه رامنځته کړي. په لویديځه اروپا او شمالی امريکا کې کارګرو ټولنو داسې قوانین رامنځته کړل، چې په هغو کې یې کارګرو ته د اعتصاب کولو حق، د لږ کار شرایطو برابرولو او د ماشومانو د کار منع کول شامل وو.
د ښځو د حقوقو دخوځښت ټولنه، په دی باندی وتوانيدله، چې د ډېرو ښځو لپاره د رايې کارولو حق لاسته راوړي.
په ډېری هېوادونو کې آزادي غوښتونکي خوځښتونه، په دی باندې بريالي شول چې استعماري قدرتونه له منځه يوسی.
يو له ډېرو اغېزمنو خوخښتونو څخه، د مهماتا ګاندی تر مشری لاندی د هند د خپلواکۍ غورځنګ و. د نژادي او دیني لږه کيو خوځښتونه، له ډېری مودی څخه د نړۍ په ډېرو ځايونو کې په دی باندی بريالی شول، چې د هغو له ډلی څخه د مدنی حقوقو خوځښت او د ښځو او لږه کيو په استازيتوب، په متحده ايالاتو کې د سیاسي هویت نور وروستي خوځښتونه شامل دي.
د سره صلیب نړيوالې ټولنې بنسټ، په ۱۸۶۴ز کال کی، د آزادۍ قانون او  ۱۸۶۴ز کال د جينيوا کنواسيون د نړيوال بشري قانون لومړی بنسټ کېښود، چې  د دوو نړيوالو جنګونو په تعقيب سره يې لا زيات پرمختګ وکړ.
سرچینې
وېشنيزه:قانون وېشنيزه:هڅوب وېشنيزه:ټولنه وېشنيزه:سياست
محمد فارس
محمد احمد فارس (انگلیسي: Muhammed Ahmed Faris) یو پوځي هواباز دی چې د ۱۹۵۱ د می پر ۲۶مه د سوریې په حلب ښار کې زېږېدلی دی. محمد فارس لومړنی سوري او د شهزاده سلطان بن سلمان بن عبد العزیز ال سعود وروسته دوهم مسلمان او عرب دی چې تشیال ته تللی دی. نوموړی د سوريې په هوایي ځواک کې الوتگر (پیلوټ) وو او د ډگروال رتبه یې لرله. کله چې د ۱۹۸۵ د سپټمبر پر ۳۰مه د انټرکوزموس تشیال‌الوتنې پروگرام (Intercosmos Spaceflight Program) لپاره غوره شو، نو په بېړۍ‌چلونې کې یې تخصص بشپړ کړ.
محمد فارس د څېړونکي ستورمزلي (Research Cosmonaut) په توگه د ۱۹۸۷ په جولايي کې د انټرکوزموس تشیال‌الوتنې پروگرام له لارې په سویوز ټي‌ايم-۳ کې میر تشیال تمځای (Mir Space Station) ته ولاړ. په تشیال کې يې ۷ ورځې، ۲۳ ساعته او ۵ دقیقې تېر کړل او په سویوز ټي‌ایم-۲ کې بېرته ځمکې ته را ستون شو. محمد فارس ته د ۱۹۸۷ د جولايي پر ۳۰مه د شوروي اتحاد اتلولي ورکول شوه. نوموړي ته د لېنن نښان (Order of Lenin) مډال هم ورکول شو.
محمد فارس تر تشیال‌الوتنې وروسته بېرته د سوریې هوايي ځواکونو ته راغی او په حلب ښار کې اوسېدی. واده یې کړی او درې بچیان لري. د کورنیو جگړو پر مهال، هغه د ۲۰۱۲ د اگسټ پر ۴مه د بشار الاسد له حکومته بېل او له وسله‌والو مخالفینو سره یو ځای شو. د ۲۰۱۲ د سپټمبر پر ۱۳مه یې له الآن ټلویزیون (Al Aan TV) سره یوه ځانگړې مرکه لرله او د سوریې کورنۍ جگړې په اړه یې پر بېلابېلو موضوعاتو هر اړخیزې خبرې وکړې.
محمد فارس د دیموکراتیک بدلون لپاره د سوریې د ملي همغږۍ کمېټې (Syrian National Coordination Committee for Democratic Change) غړی دی چې د بشار الاسد د حکومت او تاوتریخوالي ضد گوند دی. د ۲۰۱۶ په مارچ کې، نوموړي په ترکیه کې د سوري کډوال په توگه د مرکې پر مهال د سوریې د روانو کورنیو جگړو په هکله وویل چې "زه اروپا ته وایم چې که هغوی کډوال نه غواړي، نو زموږ سره دې مرسته وکړي چې له دې رژیمه ځان خلاص کړو،" بیا یې زیاته کړه "زه د روسیې په لاسوهنې ډېر خپه یم چې د بشار الاسد غوندې دیکتاتور تر څنگ ولاړه ده، او د خپلو الوتکو له لارې یې د سوري خلکو وژنه پیل کړې ده".
نور ولولئ
وېشنيزه:ستورمزلي وېشنيزه:مسلمان ستورمزلي وېشنيزه:سوریایي ستورمزلي وېشنيزه:عرب ستورمزلي وېشنيزه:اسیايي ستورمزلي
مرکزي ولایت
مرکزي (په انگرېزي کې: Mar kazi) د ایران د ولایتونو څخه یو ولایت دی. مساحت یې 29,130 کيلوميټر2 (11,250 مربع ميل) کیلومتره مربع ده او تقریبا 1,361,394 نفوس لري. د مرکزي د ولایت پلازمينه د اراک ښار دی. په دې ولايت کې که د گڼې گوڼې خبره وکړی شي نو 46.7 تنه په يو مربع کيلوميټر کې (121 تنه په يو مربع ميل کې) اوسيږي.په دې ولايت کې ټول 10 ولسوالۍ (کومو ته چې په سيمه ايزه توگه شهرستان ويلی کېږي) دي.
نور ولولئ
وېشنيزه:د ایران ولایتونه
داود ځاځی
داود ځاځی د افغانستان د ولسي جرگې غړی دی.
وېشنيزه:د ولسي جرگې غړي
۹۰ (عدد)
۹۰ یا  يو د طبيعي عددونه څخه دي. چي د ۸۹ څخه  مخکي او د ۹۱ وروسته موجود دي.
په کلینډر کې
۹۰ کولاي سي:
په کیمیا کې
۹۰ د توريوم اټومي عدد ده
په نورو موضوعګانو کې
۹۰ د عدد شمیره ارزښت ص د ابجد حساب کې دي.
سرچينې
وېشنيزه:۹۰ (عدد)وېشنيزه:طبيعي عددونه وېشنيزه:تام عددونه وېشنيزه:دوه رقمي عددونه وېشنيزه:جفت عددونه وېشنيزه:مرکب عددونه
شريفه زرمتي وردگ
شريفه زرمتي وردگ د افغانستان د ولسي جرگې غړی دی.
وېشنيزه:د ولسي جرگې غړي
د هڅونې ساینس
د تحریک، هڅې یا انګېزې ساینس – The Science Of Motivation ولې تاسې یوه ورځ دومره انګېزه، تحریک او په داخل کې د یو څه کولو لپاره هڅه لری چې غواړی د نړۍ ټول کارونه وکړئ او بله ورځ له خپل ځای څخه تر پخلنځي پورې د ډوډۍ خوړلو لپاره نشی تللای د دواړو تر منځ توپیر څه ده؟ ولې ځنې خلک ډېر بریالي دي او خورا زېاته هڅه لري انرژي لري تر څو یو لوړ مقام ته ورسیږي او د خپل مقام په لور ېې لار ډېره روښانه او واضح وي مګر ځینې خلک ډېر زېات بیا بیا بیاځلې کوښښ کوي چې مخکې ولاړ شي؟ خو دا ټوله خبر هڅې او داخل کې یوې انګېزې لرلو ته راځي او ډېر خلک دا فکر کوي چې انګېزه او هڅه له کومه راځي؟ ځنې بیا داسې فکر کوي چې یوه ورځ به له خوبه پاڅیږو او هڅاند یا کوښښ کوونکي شوي به یو تر څو یو مقام ته ورسیږو. مونږ انسانان هڅه یا انګېزه داخل کې نلرو بلکه خپله ېې تولید کوو د دې لپاره باید د هڅې او انګېزې په ساینس ځان پوه کړو تر څو په دې پوه شو چې څنګه هڅه او انګېزه په خپل داخل کې وکرو او څنګه وده ورکړو کوم دوه شیان انسان کې د هڅې او انګېزې یا کوښښ لمبه بلوي ؟ هغه دوه شیان : 1- حرص، ځانپالنه یا ارمان د یو مقام رسېدو لپاره ده خو ځینې خلک د ځان لپاره ډېر ټیټ مقام ټاکي دا ځکه چې ځنې وخت دوی نامیده شوی وو، ځنې وخت کې مقام ته رسېدو لپاره نورو ورپسې خندلي وو، یا چاچاپېره د دوي ملګرو خپلوانو د دوی ملاتړ نه ووکړی دوی ېې د مقام رسېدو په لور نه وو هڅولي نو په همدې وجه دوی خپل مقام ډېر ټیټ ټاکلی. که تاسې چا ته وېل غواړی چې هڅاند یا انګېزه لرونکي شی تر هغې مخکې ورته ووایی چې مناسب او لوړ مقام وټاکي. دا خوب لیدل یا ارزو لرل یواځې د نوي کال په ورځ نه بلکې هره ورځ له خوبه د پاڅېدو پر وخت مقام ته درسېدو لپاره ځان هڅول او له تېرې ورځې ډېر څه کول هره ورځ له ځانه دا پوښتنه کول چې زه څه غواړم چېرته رسېدل غواړم د ځان د هڅاند کولو لپاره یا په خپل ځان کې د هڅې او انګېزې لرلو لپاره باید خپل مقام هره ورځ هر وخت له ځانه څخه په همدې سوال کولو چې زه څه کول غواړم کوم مقام ته رسېدل غواړم خپل خوب او مقام د خپلو سترګو مخکې وساتې تر څو د انګېزې لمبه بله وساتي او مقام ته د رسېدو لپاره تا په کار کولو او زېات کار کولو باندې مجبوره کړي. 2 – د هڅې او انګېزې لپاره دوېم اړین شی توقع لرل دي په ارواه پوهنه کې توقع یو داسې څه دي چې صرف ستا لپاره ممکن ندي بلکې ته ېې کولای هم شې توقع څخه مطلب دا چې ته په خپلې وړتیا باور لرې چې دا کار کولای شم او همدا چاره ستا په خپل ځان باور جوړوي. د بریاليي کېدو لپاره باید په خوب او خیال کې یو مقام ولرو او د رسېدو لپاره په ځان او خپلې وړتیا باور او د کار کولو لپاره مقاومت ولرو. ځنې وخت خلک خوب او خیال کې مقام لري خو په خپل ځان باور نلري او کولو لپاره مقاومت نلري. ځنې وخت کې خلک په خوب خیال کې یو مقام نلري او په ځان باور لري, وړتیا او مقاومت لري د هڅاند کېدو او انګېزې لپاره د دواړو لرل اړین دي
تړلې لیکنې
ذکریا رحیمي
د بغاوي ناوړه پېښه
د بغاوي پېښه هغه ناوړه پېښه ده چې د سرپل-شبرغان لویه لاره لومړي نمبر لویې لارې پر سر د بمي برید په پایله کې پېښه شوه.
په دې پېښه کې یوه جوړه (شاوو او ناوې) چې دوه میاشتې یې له واده کېدی پر موټرسایکل سپاره اړونده لاره د خسرگنۍ د کور پر لور وی چې د طالبانو له خوا د نوموړې لارې د ساتونکي قومندان لپاره خښ کړای شوی و.
په چاودنه کې د قومندان ضیاء الحق موټر ښيښې ماتې شوي، خو خپله روغ رمټ وتلی، مگر د نوې جوړې خپل ژوند له لاسه ورکړ.
په افغانستان کې ډېری داسې چاودنې په ملکي وگړو رامنځته کېږي چې د دولت وسله والو مخالفینو د دولتي چارواکو لپاره د سړک غاړې ماینونه خښ کړي وي. په ډېرو داسې ماینونو ملکي لېږد رالېږد وسایل برابر او خپل ژوند له لاسه ورکوي.
وېشنيزه:ماین وېشنيزه:چاودنې وېشنيزه:ماین چاودنه وېشنيزه:جنگي جرایم وېشنيزه:سړک غاړې ماینونه وېشنيزه:بمي چاودنې
پير بخش
وېشنيزه:د ولسي جرگې غړي
مازندران ولایت
مازندارن (په انگرېزي کې: Mazandaran) د ایران د ولایتونو څخه یو ولایت دی. مساحت یې 23,701 کيلوميټر2 (9,151 مربع ميل) کیلومتره مربع ده او تقریبا 2,940,831 نفوس لري. د مازندارن د ولایت پلازمينه د ساري ښار دی. په دې ولايت کې که د گڼې گوڼې خبره وکړی شي نو 118.9 تنه په يو مربع کيلوميټر کې (308 تنه په يو مربع ميل کې) اوسيږي.په دې ولايت کې ټول 15 ولسوالۍ (کومو ته چې په سيمه ايزه توگه شهرستان ويلی کېږي) دي.
نور ولولئ
وېشنيزه:د ایران ولایتونه
ایوین زندان
ايوين زندان يو زندان دی چې د ايران په ايوين سيمه کې موقعیت لري، دا سيمه د تهران همسایه ده. دا په دې وجه ډير مهم دی چي يو لوی شمير مهم خلګ پکښې بنديان سوي، او يا هم په دار (ايدام) سوي دي.
د حضرت عبدالله بن عمر(رض) خواشيني
د کتاب نوم: خوشال بابا او نبوي کورنۍ
څېړونکی: استاد اجرالدین اقبال
پته:www.andyal.com
خپرونکی: دانش خپرندویه ټولنه- کابل- افغانستان
[وَإِن طَائِفَتَانِ مِنَ الْمُؤْمِنِينَ اقْتَتَلُوا فَأَصْلِحُوا بَيْنَهُمَا فَإِن بَغَتْ إِحْدَاهُمَا عَلَى الْأُخْرَى فَقَاتِلُوا الَّتِي تَبْغِي حَتَّى تَفِيءَ إِلَى أَمْرِ اللَّهِ فَإِن فَاءتْ فَأَصْلِحُوا بَيْنَهُمَا بِالْعَدْلِ وَأَقْسِطُوا إِنَّ اللَّهَ يُحِبُّ الْمُقْسِطِينَ[1]] ـ او كه له مؤمنانو دوه ډلې پخپلو كې په جنګ شي؛نو ترمنځ يې سوله وكړئ؛ نو كه له هغو يوه ډله پر بلې تېرى وكړي؛ نو له تيري كوونكې سره تر هغو وجنګېږئ،چې د خداى حكم ته راوګرځي؛نو که راوګرځېد(او د سولې او پخلاينې لار يې ونيوه)؛نو په منځ كې يې په عدل سره سوله وكړئ او انصاف وكړئ؛ (ځكه) چې خداى انصاف كوونكي خوښوي.
ددې آيت مانا څه ده ؟ عبدالله ورته وويل : څه پرې کوې ؟ ځه خپل کار کوه. سړى ولاړ،چې سيورې يې بېخي رانه پناه شو بيا عبدالله بن عمر راته مخ کړ او وويل : دا آيت،چې دې ولوست؛زړه يې راته خپه کړ،چې نور مې و نه شو کړاى ځواب يې ورکړم او هغه داچې ولې د ضلالت له لښکر سره و نه جنګېدم او د علي پلوى نشوم او د خداى د حکم لاروي مې ونه کړه.
( ابن سعد؛طبقات : څلورم ټوک،١٣٦ مخ ) له حضرت سعيد بن جبير او د هماغه ټوک په ١٣٧ مخ کې له حضرت حبيب بن ابي ثابت او ( هيثمي؛مجمع :درېم ټوک،١٨٢ مخ ) له ابن عمر(رض)، ( رياض النضره : دويم ټوک،٢٤٢ مخ ) هم له ابن عمر(رض)، ( ابن عبدالبر؛استيعاب :لومړى ټوک،٣٠٧ مخ ) له ابي بکر بن ابي الجهم څخه په دې اړه  روايتونه نقل کړي،چې ابن عمر (رض) د خپل عمر په پاى کې وويل : په دنيا کې مې يو ارمان هم پر زړه نه دى پاتې،بې له دې،چې ولې د حضرت معاويه د ضلالت له لښکر سره و نه جنګېدم.
( ابن سعد؛طبقات : څلورم ټوک،دويم قسم ،١٢ مخ ) له نافع بن عمر او ( ابن عبدالبر؛ استيعاب : لومړى ټوک،٣٧١ مخ ) د حضرت عبدالله بن عمروعاص د حالاتو په شرح کې دوه روايتونه نقل کړي،چې خواشينى و چې ولې يې له پلار سره د صفين په جګړه کې علي پر خلاف ګډون کړى و. مخکې مو هم وويل،چې هغه توره را ونه ايسته؛خو سره له دې يې وويل : کاشکې شل کاله مخکې مړ شوى وم. [1] (حجرات/۹)
فريدون مومند
فريدون مومند د افغانستان د ولسي جرگې غړی دی.
وېشنيزه:د ولسي جرگې غړي
ببرک شينوارى
ببرک شينوارى د افغانستان د ولسي جرگې غړی دی.
وېشنيزه:د ولسي جرگې غړي
۹۱ (عدد)
په رياضي کې
په رياضي کې ۹۱:
په کلینډر کې
۹۱ کولاي سي:
په کیمیا کې
۹۱ د پروټېکټېنيوم اټومي عدد ده
سرچينې
وېشنيزه:۹۱ (عدد)وېشنيزه:طبيعي عددونه وېشنيزه:تام عددونه وېشنيزه:دوه رقمي عددونه وېشنيزه:طاق عددونه وېشنيزه:مرکب عددونه
سلطان بن سلمان بن عبد العزيز ال سعود
مخکینی ژوند
سلطان بن سلمان ال سعود د ۱۹۵۶ د جون پر ۲۷مه د سعودي عربستان په پلازمېنه ریاض کې زېږېدلی او د سعودي عربستان د پاچا سلمان بن عبد العزیز ال سعود دوهم زوی دی. مور یې سلطانه بنت ترکي بن احمد السدیري نومېده چې د ۲۰۱۱ په جولايي کې مړه شوه. سلطانه د ترکي بن احمد السدیري، چې د عصیر پخوانی والي وو او د عربستان د پاچا سلمان بن عبد العزیز تره (کاکا) هم کېږي، لور وه. شهزاده سلطان د فهد، احمد، عبد العزیز او فیصل سکه ورور دی.
پخوانۍ تجربه
شهزاده سلطان بن سلمان خپل کارژوند په ۱۹۸۲ کې د سعودي عربستان د اطلاعاتو وزارت د نړیوالو اړیکو په څانگې کې د څېړونکي په توگه پیل کړ. دې دندې یې تر ۱۹۸۴ پورې دوام وکړ. د سعودي د اتلانو د هغې ډلې د رسنیزې کمیټې مرستیال مشر وو چې د امریکا په لاس انجلس کې یې د ۱۹۸۴ په دوبني اولمپيک کې گډون کاوه.
نور ولولئ
وېشنيزه:ستورمزلي وېشنيزه:مسلمان ستورمزلي وېشنيزه:عرب ستورمزلي وېشنيزه:اسیاسي ستورمزلي
مولوي عطا والله لودين
عطا والله لودين د افغانستان د ولسي جرگې غړی دی.
وېشنيزه:د ولسي جرگې غړي
شمالي برابانټ
شمالي برابانت په هالنډي Provincie Noord-Brabant) د هالنډ هیواد له ۱۲ ولایتونو څخه یو دی چې د یاد هیواد په سویل کې موقیعت لري.
هاشم پولاد
هاشم پولاد د افغانستان د ولسي جرگې غړی دی.
وېشنيزه:د ولسي جرگې غړي
رایا ډونایوفسکايا
رایا ډونايوفسکايا (د زېږېدو نوم يې رایا شپيګل دی، ۱ مۍ ۱۹۱۰ – ۹ جون، ۱۹۸۷ز کلونه) د «فريډي فوريسټ» په مستعار نوم هم پېژندل کېږي، نوموړې په متحده ايالاتو کې د مارکسي بشرپالنې فلسفې امريکايۍ بنسټګره وه. نوموړې يو مهال د «ليون ټروتسکي» سکرتره وه، له هغه څخه جلا شوه او بيا یې «د خبرونو او ليکونو کمېټه» جوړه کړه، تر مړينې د دې کمېټې مشره وه.
مخینه
ډونایوفسکايا له ليتوانيايي يهودي نسب څخه وه، مورنی نوم يې «رايا شپيګل» و، نوموړې د روسي سترواکۍ په «پوډولين» ولايت کې زېږېدلې وه (اوس د يوکراين برخه ده) او په ۱۹۲۲ز کال کې متحده ايالاتو ته کډواله شوې وه، په کوچنیوالي کې له انقلابي خوځښت سره يو ځای شوه.
تراتکسيزم (دا د ليون تروتسکي سياسي يا اقتصادي اصول دي او نسبت يې هغه ته کېږي)
نوموړې په امريکايي کمونستي ګوند کې فعاله وه، خو په اتلس کلنۍ کې له ګونده ايستل شوې وه او کله چې هغې خپلو سيمه يیزو ملګرو ته وړانديز وکړ چې له شوروي کمونست ګوند او «کمنټرن» (نړيوال کمونست سازمان) څخه د هغې د ايستلو په غبرګون کې د «ټرونسکي» ځواب تر لاسه کړي، نوموړې له پورته پوړيو څخه ښکته راوغورځول شوه. يو کال وروسته هغې په بوسټتن کې د خپلواکو تراټسکسټانو يوه ډله جوړه کړه چې مشري يې «انټونيټ بخولز کونيکو» کوله، هغه د زېږون د مديريت او اسقاط حمل د قانونيت پلوۍ وه. په ۱۹۳۰ز لسيزه کې، هغې د خپلې مور لقب «Dunayevskaya» د ځان لپاره غوره کړ.
خپلواکي
د خپل پلار او ورور له مړينې وروسته په ۱۹۳۸ز کال کې شیکاګو ته ستنه شوې وه، نوموړې په ۱۹۳۹ز کال کې هغه مهال له «ټروټسکي» سره اړیکې وشکولې، کله چې هغه دې باور ته دوام ورکړ چې شوروي اتحاد د «کارګرانو يو هېواد» دی، ان د «مولوټوف-روبنرټروپ» تړون څخه وروسته هم. هغې د هر هغه اند مخالفت وکړ چې کارګرانو ته دې وويل شي چې د «کارګرانو» له دې هېواد څخه دفاع وکړي، کوم چې په نړيواله جګړه کې د نازي المانيانو ايتلافي دی. د «سي.ايل.ار.جيمز» او وروسته د «ټوني کليف» په څېر پوهانو سره يو ځای « ډونایوفسکايا» استدلال کاوه چې شوروي اتحاد په يو «دولتي پانګه ييز» هېواد بدل شوی دی. د ژوند په پای کې هغې وويل هغه څه ته چې «زما حقيقي پرمختګ» ويل کيږي، له ټروټسکي سره زما له اړيکو پرې کولو وروسته پيل شول.
په يو وخت کې د روسي اقتصاد او مارکس د لومړيو ليکنو (وورسته د ۱۸۴۴ ز کال د اقتصادي او فلسفي متنونو په نوم پېژندل کېدل) مطالعې هغه دې اند وړاندې کولو ته رهي کړه چې نه يوازې شوروي اتحاد يو «پانګه ييزه دولتي» ټولنه ده، بلکې دولتي پانګه ييز نظام يو نوی نړيوال پړاو و. د هغې ډېری لومړۍ شننې په ۱۹۴۲-۱۹۴۳ز کلونو کې په « The New International » کې خپرې شوې وې.
د کارګرو ګوند
په ۱۹۴۰ز کال کې، هغه د سوسيالي کارګرو ګوند (SWP) په وېش کې ښکېله وه، د کوم په پايله کې چې د کارګرو ګوند (WP) منځ ته راغی، د کوم تر څنګ چې هغې د ټراټسکي د شوروي اتحاد د «فاسد کارګر هېواد» پر خصوصيت د نیوکې څرګندونه وکړه. په WP کې، هغې له «سي. ايل. ار. جيمز سره يو ځای «Johnson–Forest Tendency» جوړ کړ (هغې د «فريډي فاريسټ» او هغه د «جی.ار.جانسن» نوم دلود چې د هغوی د ګوند د کدر په توګه نومول شوي وو). دې ميلان دليل درلود چې شوروي اتحاد يو «پانګه ييز هېواد» دی، په داسې حال کې چې د  WP اکثريت دا باور ساتلی و چې شوروي اتحاد يو بيروکرات اشتراکي هېواد دی.
د کارګرو سوسيال ګوند
له WP سره مخالفتونه سوکه سوکه پراخه شول او په ۱۹۴۷ز کال کې، د يوې لنډې مودې خپلواک شتون څخه وورسته، په کومه کې چې دوی يو لړ اسناد خپاره کړل، دا جلا ګوند بېرته د SWP ليکو ته راستون شو. په SWP کې د هغوی غړيتوب د يو شريک ټينګار پر بنسټ ولاړ و او هغه دا چې له انقلاب مخکې حالت بيخي نژدې دی او دا شريک باور چې د راتلونکو موکو څخه د ګټې اخستنې لپاره د يو ليننستي ګوند شتون اړين دی.
تر ۱۹۵۱ز کال پورې، د دوی شريک اند ته د عملي جامې اغوستلو په موخه، دې ګروهې  داسې يو اند چمتو کړ چې ليننيزم يې رد کړ او کارګرو ته يې په خپل سري ډول د انقلابيانو په سترګه کتل. دا دوی ته په ۱۹۴۹ز کال کې په متحده ايالاتو کې د کان کيندونکو د اعتراض پر مهال څرګند شوی و. په وروستيو کلونو کې، دوی بايد خپل کاري ماشينونو
(اتومات ماشينونه) ته زياته توجه کړې وای، په ځانګړي ډول د موټرو په صنعت کې، کوم ته چې دوی د پانګوال نظام د نوي پړاو د يوې بېلګې په سترګه کتل. همدې چارې همدا ګروهه اړ کړه چې يو ځل بیا SWP خوشې کړي او خپلواک کار پيل کړي.
په دولتي پانګه ييز نظام کې د يوې لسيزې څخه له زيات پرمختګ وروسته، «ډونایوفسکايا» د «هيګلي» د شخړو په اړوند خپله مطالعه جاري وساتله، د هغې دندې په غاړه اخستلو له لارې چې «جانسن-فاريسټ ټينډينسي» د خپل ځان لپاره ټاکلې وه: د ذهن په اړه د هيګل د فلسفې راسپړل. په ۱۹۵۴ز کال کې هغې له مفکر «هربرټ مارکوس» سره د څو لسيزو اوږد خط او کتابت پيل کړ، په کوم کې چې په هيګل او مارکس کې د اړتيا او ازادۍ شخړه د دې مخالفت مرکزي نقطه وه. هغې د هيګل د ټولواکۍ د اندونو يو تفسير پر مخ يوړ، په کوم کې چې ويل شوي چې غبرګ خوځښت پکې شامل دی: د عمل يو خوځښت، کوم چې خپله د اند يوه بڼه ده او له اند څخه تر فلسفې پورې د رسېدو يو خوځښت دی. هغې د ۱۹۵۳ دا ليکونه د «فلسفيانه شېبې» په توګه بلل، له کوم څخه چې د ټولې مارکسي بشرپالنې ودې سرچينه اخسته.
د خبرونو او ليکونو کمېټې
په ۱۹۵۳ز کال کې، «ډونایوفسکايا» «ډيټروياټ» ته ولاړه او دلته تر ۱۹۸۴ز کال پورې و اوسېده. په ۱۹۵۴-۱۹۵۵ ز کلونو کې د هغې او «سي.ايل.ار.جيمز» تر منځ بېلتون راغلو. په ۱۹۵۵ز کال کې هغې د «خبرونو او لیکونو کميټې» په نوم خپل سازمان او يو مارکسي بشرپاله ورځپاڼه، خبرونه او ليکونه جوړ کړل، کوم چې تر اوسه خپريږي. په ورځپاڼه کې د ښځو هلو خلو، د مزدورانو ازادۍ، رنګه پوستکي لرنکو خلکو، همجنسبازانو، دوه جنسه، ښځينه همجنسبازانو او څو جنسه خلکو حقوقو او د معيوبو د حقوقو خوځښت موضوعاتو ته پوښښ ورکول کېدو، په داسې حال کې چې دا پوښښ يې له فلسفي او نظري مضامينو څخه نه جلا کاوه. په ۲۰۰۸-ز۲۰۰۹ ز کلونو کې دا سازمان ووېشل شو او د متحده ايالاتو مارکسي بشرپالان خوځښت منځ  ته راغلو (وروسته دې ته د مارکسي بشرپال نړيوال سازمان نوم ورکړل شو).
« ډونایوفسکايا» د «مارکسيزم او آزادي: له ۱۷۷۶ ز کال څخه تر اوسه (۱۹۵۸ز کال)، فلسفه او انقلاب (۱۹۷۳ز کال)، روزا لکسمبرګ، د ښځو ازادي، او د انقلاب په اړه د مارکس فلسفه (۱۹۸۲ز کال)» ولیکل، کوم چې وروسته د «د انقلاب د درې ګونو مقالو» په نوم مشهور شول. سربېره پر دې، هغې د ليکنو يوه ټولګه غوره او معرفي کړه چې په ۱۹۸۵ز کال کې خپره شوې وه، د «د ښځو آزادي او د انقلاب مناظرې» نوم ورکړل شو.
د خپل ژوند په وروستي کال کې، هغې په یو نوي کتاب کار کاوه چې دې کتاب ته يې په ازميښتي ډول «د سازمان او فلسفې شخړې: ګوند او د سازمان بڼې چې له خپله ځانه منځ ته راغلي» نوم ورکړی و.
فاروق ميړنى
فاروق ميړنى د افغانستان د ولسي جرگې غړی دی.
وېشنيزه:د ولسي جرگې غړي
قزوين ولايت
قزوين ولايت (په انگرېزي کې: Qazvin) د ایران د ولایتونو څخه یو ولایت دی. مساحت یې 15,549 کيلوميټر2 (6,004 مربع ميل) کیلومتره مربع ده او تقریبا 1,166,861 نفوس لري. د قزوين ولايت د ولایت پلازمينه د قزوين ښار دی. په دې ولايت کې که د گڼې گوڼې خبره وکړی شي نو 75.0 تنه په يو مربع کيلوميټر کې (194 تنه په يو مربع ميل کې) اوسيږي.په دې ولايت کې ټول 5 ولسوالۍ (کومو ته چې په سيمه ايزه توگه شهرستان ويلی کېږي) دي.
نور ولولئ
وېشنيزه:د ایران ولایتونه
کینډۍ:اسلامي فلسفه
وېشنيزه:فلسفه وېشنيزه:اسلامي فلسفه وېشنيزه:کینډۍ:اسلام
ذکیه ذکي
ذکیه ذکي (شاوخوا ۱۹۷۲ تر ۴ جون ۲۰۰۸ز) په افغانستان کې یوه خبریاله وه. چې په کابل کې یې د سولې غږ راډیو لپاره کار کاوه. مېرمن ذکي هغه لومړنۍ ښځه وه چې په افغانستان کې د متحده ایالاتو د جګړې له پیلیدو (۲۰۰۱ ز کال) راهیسې یې د طالبانو پر وړاندې خپل غږ اوچت کړ. نوموړې همداشان د جنسیتي برابري او د ښځو د حقونو لپاره په افغانستان کې مبارزه وکړه. د هغې مړینه د افغان لوړپوړو ښځو پر وړاندې د زنځیره اې قتلونو د یوې لړۍ په توګه ګڼل کېږي.
شخصي ژوند
ذکیه ذکي په خپله ټولنه کې د یوې خپلواکې ښځې او مدني فعالې په توګه پېژندله کېده. مېرمن ذکي چې ۳۵ کاله عمر یې درلود، د دې تر څنګ چې د سولې غږ راډیو بنسټګره وه، د یوه ښوونځي د سرمعلم په توګه یې هم خدمت کاوه. هغې او مېړه یې شپږ اولادونه درلودل چې څلور هلکان او دوه یې نجونې وي، دوه زامن یې د هغې د مړینې په صحنه کې حاضر و. د نوموړې کورنۍ د کابل په شمال کې په ۴۰ مایله واټن کې ژوند کاوه.
مړینه
میرمن ذکي د ۲۰۰۷ ز کال په اپریل کې له کابل څخه بهر په خپل کور کې ووژل شوه. ذکي تر خپلې مړینې وړاندې د مرګ ګواښونه تر لاسه کړي وو چې یا باید د خپلې راډیو فعالیتونه ودروي یا هم دا چې ووژل به شي. د ۲۰۰۷ کال د جون په ۴مه دری وسله وال کسان له توپانچي او ټوپک سره نیمه شپه د ذکي کور ته ور ننوتل او کله چې ویده وه پر مخ او ټټر باندې یې اووه مرمۍ ووېشته او بیا له سیمې څخه وتښتیدل. هغه مهال د میرمن ذکي دوه زامن هم په کور و، خو هغو ته کوم زیان و نه رسېد. د هغې یو ۸ میاشتنۍ زوی هم په هغه شپه په دغه خونه کې و او بل ۷ یا ۸ کلن زوی یې هم و چې هغه بیا خپل پلار له دې پیښې خبر کړ.
د میرمن ذکي پلار خپل دوه خپلوان د هغې په مړینې باندې تورن کړل. دا دوه کسان ونیول شول خو د هغوی د مجرموالي حکم هېڅکله صادر نه شو. د حزب اسلامي دوه نور کسان هم په دې تور ونیول شول خو د هغوی جرم هم هېڅکله ثابت نه شو. دا دری کسان چې د میرمن ذکي په مړینه کې یې رول درلود، هېڅکله و نه پیژندل شول.
د هغې مړینه د افغانستان د ولسمشر له خوا یو «ترهګریز برید» وبلل شو. په افغانستان کې له ترهګرۍ سره د مبارزې د برخې مشر عبدالمنان فراهي وویل چې هغه تورن کسان چې د هغې د مړینې په تړاو نیول شوي دي له حزب اسلامي سره اړیکه لري.